Agresa okupado de palestinaj hejmoj fare de israelaj kolonianoj en Jerusalemo estas nur parto de jardekoj da suferoj
#000005
Ekrankopio de filmeto afiŝita en Instagram de Mona Elkurd, loĝanto de la palestina [eo] kvartalo de Ŝejko [eo] Jarrah, ilustranta ŝian renkonton kun israela [eo] setlanto kiu diras al ŝi “Se mi ne ŝtelos vian domon, iu alia faros tion”. La filmeto igis de Elkurd ikono de la lukto inter palestinaj loĝantoj de ĉi tiu Jerusalema [eo] kvartalo kaj israelaj kolonianoj kiuj laŭleĝe rajtigis elpeli ilin el siaj hejmoj.
#000006
Jen kiel israela setlanto nomata “Jakob” respondis al la jerusalema ĵurnalisto Muna Elkurd kiam ŝi petis lin forlasi la ĝardenon de sia hejmo en la kvartalo de Ŝejko Jarrah en Jerusalemo.
#000007
La filmeto de la konversacio kiun Kurd publikigis sur sia Instagram-paĝo kundividita en multaj novaĵaj paĝoj kaj retejoj, fulme disvastiĝis kaj estiĝis ikono de la subpremo kiun ŝi kaj ŝia familio — kaj la tuta kvartalo — nuntempe alfrontas.
#000008
The ongoing apartheid in Jerusalem.
#000009
“Even if i get out of the house, it won’t be returned to u” /5sELdmClH5
#000010
La daŭranta apartismo [eo] en Jerusalemo.
#000012
“Eĉ se mi forlasos la domon, ili ne redonos ĝin al vi”.
#000013
De kiam Kurd publikigis sian filmeton, streĉoj en la okupataj palestinaj teritorioj kreskis al la plej malbona nivelo en jaroj. La blokita Gaza enklavo [eo] suferis sub israelaj aviadilaj atakoj kiam islamanoj festis la finon de Ramadano, ilia sankta monato de fasto. Ĝis nun, almenaŭ 122 palestinanoj mortis, inkluzive de 31 infanoj, kaj la nombro de mortintoj daŭre kreskas.
#000015
Ok israelanoj mortis pro centoj da misiloj pafitaj de Hamaso [eo], kiu regas en Gaza [eo], kontraŭ israelaj okupataj teritorioj responde al pli fruaj provokoj. Dume, centoj da loĝantoj de Jerusalemo estis vunditaj de okupaciaj trupoj kiuj severe riproĉis manifestaciantojn kaj fervorulojn en la lastaj semajnoj.
#000016
Streĉitecoj en Jerusalemo koincidis kun la komenco de Ramadano, la 13-an de majo. La israelaj okupaciaj trupoj starigis barikadojn por malebligi la aliron al la areo de Bab Al-Amud (Damaska Pordego) por plenumado de la antikva rito de neformalaj kunvenoj en tiu areo de la malnova urbo. Ĉi tiu blokado kaŭzis fortajn protestojn — nomatajn “ribelo de Bad Al Amud“— kiuj finfine sukcesis delokigi la barojn kaj obstaklojn metitajn de la okupantaj fortoj.
#000017
Ĉi tiuj eventoj estis sekvitaj de la kuratako de la israelaj trupoj en la esplanado de la moskeoj de la malnova urbo Jerusalemo, unu el la sanktaj lokoj de Islamo, kiuj ĵetis larmigan gason kaj stuporajn grenadojn [nemortigaj mangrenadoj por malorientigi malamikon pere de lumego kaj bruego, Ndlr.] kaŭzantajn multajn vundintojn. La subpremo de Al-Aksa [eo] koincidis kun la kapto de palestinaj domoj fare de israelaj kolonianoj en la kvartalo Ŝejko Jarrah de Jerusalemo, protektita per verdiktoj de israelaj tribunaloj.
#000018
Ŝejko Jarrah: Lukto de jardekoj
#000019
La batalo pri Ŝejko Jarrah datas de 1948, kiam reprezentantoj de la naskiĝanta ŝtato Israelo provis transpreni la kvartalon, delokigi ĝiajn loĝantojn kaj detrui hejmojn. Tion malebligis britaj trupoj, kiuj tiam protektis la urbon Jerusalemo. Jarojn poste, dum la Sestaga Milito, en junio de 1967, israelaj trupoj okupis Cisjordanion [eo], inkluzive Jerusalemon kaj ĝiajn ĉirkaŭaĵon.
#000020
De tiam, sinsekvaj israelaj registaroj provis delokigi la palestinan loĝantaron de la urbo Jerusalemo por ŝanĝi ĝian demografion al juda plimulto, klopodante poziciigi la urbon kiel la ĉefurbon de Israelo kaj provi konvinki landojn transloki siajn ambasadejojn tien, malgraŭ la palestina aserto, subtenata de Unuiĝintaj Nacioj, fari almenaŭ parton de Jerusalemo kiel ĝian ĉefurbon.
#000021
“Ni ne foriros” legeblas sur la muro de la hejmo de palestina familio kun risko esti elpelita de israelaj kolonianoj. Foto de Osama Eid (permesilo CC BY 3.0).
#000022
La kvartalo Ŝejko Jarrah, situanta norde de la malnova urbo de Jerusalemo, enhavas unu el la ĉefaj arterioj kiuj ligas la judan loĝantaron de la urbo kun la Hebrea Universitato. Akiri kontrolon super la kvartalo metus la tutan orientan Jerusaleman areon sub israelan aŭtoritaton.
#000023
La elpelo de palestinanoj datiĝas de la periodo 1948-1967, kiam Jerusalemo estis sub jordania kontrolo. En 1956, la jordaniaj aŭtoritatoj, kunlabore kun la Agentejo de la Unuiĝintaj Nacioj por la Palestinaj Rifuĝintoj en Mezoriento (UNRWA), konstruis domojn en Ŝejko Jarrah por 28 rifuĝintaj familioj. La Jordania Ministerio pri Konstruado kaj Disvolvado disponigis la teron, kondiĉe ke UNRWA efektivigu la konstruadon, kaj ke posedo de la domoj estu transdonita al iliaj loĝantoj ene de tri jaroj post finkonstruado. Sed tio ne okazis ĝis 1967, kiam Jordanio [eo] perdis kontrolon super Cisjordanio.
#000024
أيام قليلة تفصلنا عن قرار محكمة الاحتلال بإخلاء حي #الشيخ_جراح او تأجيله.
أكثر من 500 فلسطيني موزعين على 28 عائلة يواجهون شبح نكبة جديدة وتهجير قسري.
لنعلي أصواتنا دعماّ وإسنادا لأهلنا في الحي المقدسي. #انقذوا_حي_الشيخ_جراح /XjDc6pL541
#000025
Malmultaj tagoj apartigas nin de la decido de la okupacia kortumo por evakui la kvartalon de Ŝejko Jarrah #الشيخ_جراح aŭ prokrasti la elpelojn. Pli ol 500 palestinanoj el 28 familioj alfrontas la fantomon de nova katastrofo kaj devigita delokiĝo. Ni altigu niajn voĉojn de subteno al niaj homoj en la Jerusalema kvartalo. Savu la kvartalon Ŝejko Jarrah. #انقذوا_حي_الشيخ_جراح
#000026
Kun Jerusalemo sub israela kontrolo, israelaj organizaĵoj de setlantoj okupis domojn kies loĝantoj forestis, eĉ provizore. La familio Shatti, ekzemple, perdis sian hejmon vizitante Kuvajton [eo] en 1967.
#000027
En 1972, du israelaj societoj de aŝkenazaj kaj sefardaj judoj aperis ĉe la Departemento pri Israela Landregistrado por postuli proprieton de la areo Karm Al-Jaouni en Ŝejko Jarrah. Ilia aserto baziĝis sur kvazaŭa aĉeta dokumento devenanta de la otomana periodo. Posedo de la tero estis koncedita al ĉi tiuj societoj.
#000028
Inter 1974 kaj 1975, la menciitaj societoj procesis por forpeli kvar familiojn el siaj hejmoj. La israela tribunalo malakceptis la peticiojn, ĉar la loĝantoj estis luantoj protektitaj per leĝo.
#000029
Sed la procesoj rekomenciĝis en 1982, ĉi-foje kontraŭ 23 familioj, el kiuj 17 turnis sin al israela advokato, Tosya Cohen. Tamen, en 1991, Cohen surprizis siajn klientojn kiam li interkonsentis kun la du setlantaj societoj kio preparis la vojon por tiuj societoj forpeli palestinanojn kiel la familio Hanoun kaj la familio Ghawi de siaj hejmoj.
#000030
Unua kortuma decido ordonis al tiuj du familioj pagi lupagon al la plendantoj, sed kvankam ambaŭ obeis, ili estis elpelitaj en 2002. En 2003, la du societoj vendis sian parton de la tero al investfonduso. La ŝanĝo de proprieto permesis al la familioj Hanoun kaj Ghawi apelacii ilian elpelon kaj reveni al siaj hejmoj ĝis la kazo estos solvita.
#000031
La familio de Mona ElKurd estis celo de procesoj ekde la fruaj 1990-aj jaroj. Post multnombraj verdiktoj, la lasta en 2009, israelaj kolonianoj akiris rajtojn transpreni la hejmon de ElKurd. De tiam, la familio kundividis sian domon kun la kolonianoj kiuj prenis ĝin de ili, lasante al ili nur 50 m2 por loĝi.
#000032
Plej lastatempe, en oktobro 2020, la fimilioj ElKurd, Al-Qasim, Al-Jauni kaj Al-Skafi ricevis elpelojn de la malsupra kortumo. En septembro, tri aliaj familioj —Hammad, Dajani kaj Al-Dawoudi— ricevis similajn sciigojn, kio portis la tutan nombron de homoj minacitaj je eldomigo al 55. Ĉi tiuj decidoj estis ĉesigitaj ĝis februaro 2021, kiam oni ordonis elpelon farenda antaŭ ĵaŭdo la 6-an de majo 2021, kio kaŭzis la nunan perfortan eskaladon.
#000033
Dum streĉoj kreskis, palestinanoj iris al sociaj amaskomunikiloj por diskuti la subpremon sub kiu ili suferas.
#000035
Bentzi Gopstein (Lehava), one of the “Death To Arabs” march organizers, is coming to Sheikh Jarrah tonight at 8:30 pm. #SaveSheikhJarrah from colonial violence. 
#000036
Bentzi Gopstein (Lehava), unu el organizantoj de la marŝoj “morton al araboj”, venas al Ŝejko Jarrah ĉi-vespere je la 20:30. #Savu Ŝejko Jarrah de kolonia perforto. 
#000037
La frazo “mi ne povas spiri” — la lastaj vortoj de George Floyd dum li estis mortigita de policisto en 2020 en Minesoto [eo]— tendencas en sociaj retejoj inter palestinanoj kaj simpatiantoj, dum israelaj okupaciaj trupoj perforte subpremas tiujn kiuj esprimas solidarecon kun la loĝantoj elpelitaj de Ŝejko Jarrah.
#000039
The apartheid never stops. /jnQXZr6W5M
#000041
Apartheid [apartismo, Ndlr.] neniam finiĝas.
#000043
— kawther slama (@KawtherSlama) May 6, 2021
#000046
La sama perforto, sed neniu parolas pri ĝi. ? #انقذوا_حي_الشيخ_جراح Savu la kvartalon Ŝejko Jarrah. /N1HYD5M4iF
#000047
En solidara gesto kun la loĝantoj de Ŝejko Jarrah, najbaroj de Jerusalemo rompis sian faston ĉiutage de Ramadano antaŭ domoj de loĝantoj sur la rando de eldomigo. Tio instigis Itamar Ben Ghafir, membron de israela Kneset kaj gvidanton de la ekstremdekstra israela partio Otzma Yehudit, partopreni kunvenon en la distrikto la 6-an de majo, la tagon difinitan de la kortumo por elpeli tiujn domojn, en kiu li faris la provokan anoncon ke li translokus sian oficejon al Ŝejko Jarrah por alfronti “arabajn ekstremistojn”.
#000049
Kiam grupo de palestinanoj kolektiĝis por esprimi sian malakcepton de la provokoj de la parlamento, koloniano ŝprucis la palestinanojn per piprosprajo, ago dokumentita en multaj filmetoj.
#000050
Israelaj setlistoj ŝprucas pipro-sprajon al palestina junulo en la kvartalo Ŝejko Jarrah. #SaveSheikhJarrah #انقذو_حي_الشيخ_جراح /baiP9UeuH0
#000052
Ĉi tio kaŭzis konfrontiĝon de la du partioj, dum kiu seĝoj kaj ŝtonoj estis ĵetitaj.
#000053
مستوطن يرش الشباب بغاز الفلفل وقت الافطار، والشباب ما قصرو معاه ?.#انقذو_حي_الشيخ_جراح #SaveSheikhJarrah /pmNArc0bFy
#000054
La israelaj okupaciaj trupoj intervenis kaj arestis plurajn palestinanojn.
#000056
La 5-an de majo la palestina Ministerio pri Eksterlandaj Aferoj prezentis oficialajn dokumentojn kun la detaloj de la elpelaj operacioj faritaj de Israelo [ar] antaŭ la Internacia Puna Kortumo [eo], sed la kolizioj sur la loko ne ŝajnas malpliiĝi.
#000059
La 10-an de majo israela kortumo prokrastis la aŭdiencon planitan por tiu tago, en kiu estis decidota la sorto de la palestinanoj loĝantaj en Ŝejko Jarrah. Anoncante ke la dato de la sekva aŭdienco estis difinita 30 tagojn poste, la kortumo permesis al elpelitaj familioj resti en iliaj hejmoj ĝis tiam.
#000060
Muna ElKurd, kies filmeto en Instagram igis ŝin emblemo de la lukto de la loĝantoj de Ŝejko Jarrah, skribis:
#000061
We should not stop. Freezing [the decision] is not cancelling it.. The movement of Sheikh Jarrah is a popular and global movement against displacement and colonization in Jerusalem and all of Palestine. We must raise our voices, and intensify efforts through our presence and solidarity in Sheikh Jarrah neighbourhood, and intensify our voice on social media platforms, because the violence of the colonial occupation is prevalent and its outbreak in our cities has not been frozen.
#000062
Ni ne devas halti. Frostigo de la decidon ne nuligas ĝin. La kvartala movado de Ŝejko Jarrah estas popola kaj tutmonda movado kontraŭ la delokigo kaj koloniado de Jerusalemo kaj de la tuta Palestino. Ni devas aŭdigi niajn voĉojn kaj intensigi klopodojn per nia ĉeesto kaj solidareco kun la kvartalo Ŝejko Jarrah, kaj voĉigi per sociaj retejoj, ĉar regas la perforto de la kolonia okupado, kaj ĝia eksplodo en niaj urboj ne frostiĝis.
#000063
Civitanaj komunikilojHomaj rajtojMilito kaj konfliktoPolitikoProtesto
#000064
Kiel kurdlingvaj dividoj malhelpas aliron al informoj
#000066
Montaraj judoj: rigardo al la vivo de unu el la minoritatoj en Azerbajĝano
#000068
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000074